Diari Oficial de la Generalitat Valenciana


Sumari del DOGV 7216, del 18-02-2014 (2014/1374)

ORDE 2/2014, de 12 de febrer de 2014, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, i es fa pública la convocatòria per a l'any 2014
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/1374


Data del document
:   12-02-2014

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 2/2014, de 12 de febrer de 2014, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, i es fa pública la convocatòria per a l'any 2014 [2014/1374]  
Preàmbul  
  
La promoció dels drets de les persones amb discapacitat i les seues famílies a la igualtat d'oportunitats, a la integració i a l'accessibilitat universal constituïxen, per manament exprés de l'Estatut d'Autonomia de la Comunitat Valenciana, un dels àmbits primordials de l'actuació de la Generalitat.  
En el marc de l'assistència social i dels servicis socials destinats a les persones amb discapacitat, les actuacions de la conselleria competent en matèria de benestar social tenen com a objectiu primordial la seua integració i inclusió social, i procurar en la mesura que siga possible el manteniment de les persones en l'entorn familiar, social i cultural, sense perjuí de l'atenció específica o integral que requerisquen en centres adequats a les seues necessitats personals, segons el que disposa la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
Este marc d'intervenció pública s'ha vist reforçat recentment amb l'aprovació del Reial Decret Legislatiu 1/2013, de 29 de novembre, pel qual s'aprova el Text Refós de la Llei general de drets de les persones amb discapacitat i de la seua inclusió social, a fi de garantir que totes les persones adquirisquen la màxima autonomia i capacitat, així com la inclusió i participació plenes en la nostra societat.  
El suport econòmic i el desenrotllament de les tècniques d'intervenció professional en matèria de prevenció, rehabilitació, inserció i atenció especialitzada constituïxen elements bàsics, i correspon a l'Administració de la Generalitat, en els àmbits específics de la seua competència i en el camp dels servicis socials, este impuls i desenrotllantment.  
  
D'altra banda, l'experiència acumulada en matèria de foment i les convocatòries d'ajudes en anys anteriors, subjectes a un règim procedimental de concurrència competitiva per a la concessió de les subvencions públiques, com a fórmula de suport econòmic que té en compte l'avaluació de les necessitats, i sotmet les sol·licituds al compliment d'uns determinats requisits i condicions per a la seua concessió i repartiment dels recursos disponibles, sota els principis d'eficàcia i eficiència, demanda un tractament jurídic homogeni i estable del procediment de concessió i de les obligacions que comporta la relació jurídica subvencional aplicable a les parts que hi intervenen, sense perjuí de mantindre la seua especificitat per raó de l'objecte i la necessitat de convocatòria anual.  
En virtut d'això, a proposta de la Direcció General de Persones amb Discapacitat, i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social,  
  
  
  
ORDENE  
  
Article 1. Objecte  
S'aproven les bases, contingudes en l'annex I d'esta orde, que han de regir la convocatòria de subvencions i ajudes per a l'atenció a les persones amb discapacitat o amb malaltia mental crònica i per a la promoció de l'accessibilitat, i es fa pública la seua convocatòria per a l'any 2014.  
Així mateix, s'aproven els models de sol·licitud d'ajuda, que consten en els annexos II, III, IV i V.  
  
Article 2. Convocatòria  
D'acord amb les bases recollides en esta orde, s'efectua una convocatòria pública d'ajudes i subvencions per a l'any 2014 destinades a l'atenció de persones amb discapacitat, per mitjà de les actuacions següents:  
1. Ajudes a centres d'atenció social a les persones amb discapacitat que s'indiquen:  
a) Centres d'atenció primerenca.  
b) Centres ocupacionals.  
c) Centres de rehabilitació i integració social per a persones amb malaltia mental crònica (CRIS).  
d) Centres de dia.  
e) Residències per a persones amb discapacitat.  
f) Centres específics per a persones amb malaltia mental crònica (CEMM).  
g) Vivendes tutelades.  
h) Centres d'atenció diürna per a persones amb discapacitat en situació de dependència, segons el seu tipus de discapacitat.  
i) Centres d'atenció residencial per a persones amb discapacitat en situació de dependència, segons el seu tipus de discapacitat.  
2. Programes de servicis socials especialitzats per a persones amb discapacitat.  
3. Prestacions econòmiques individuals (PEI) per a persones amb discapacitat.  
4. Millora de les condicions d'accessibilitat.  
  
Article 3. Finançament  
El finançament de les ajudes i subvencions serà a càrrec del crèdit i de les línies de subvenció consignades en els capítols IV i VII del programa 313.40 «Integració social de persones amb discapacitat» dels pressupostos de la Generalitat per a 2014, que a continuació s'indiquen:  
  
- Denominació: Servicis socials especialitzats per a persones amb discapacitat  
Línia de subvenció: T0676/000/14 (capítol IV)  
Consignació pressupostària: 88.701.506.67 euros  
Procedència i quantia dels fons  
Propis no condicionats: 38.913.404.88 euros  
Propis condicionats: 2.539.775.87 euros  
Externa: Àrea de Treball i Servicis Socials: 5.563.856.39 euros  
  
- Denominació: Servicis socials especialitzats per a malalts mentals  
  
Línia de subvenció: T2190/000/14 (capítol IV)  
Consignació pressupostària: 8.424.248.87 euros  
Procedència i quantia dels fons:  
Propis no condicionats: 0.046.681.77 euros  
Propis condicionats: 982.231.00 euros  
Externa: Àrea de Treball i Servicis Socials: 801.307.00 euros  
  
- Denominació: Programes per a la promoció de l'autonomia personal i dependència  
Línia de subvenció: T7145/000/14 (capítol IV)  
Consignació pressupostària: 8.774.025.42 euros  
Procedència i quantia dels fons:  
Propis no condicionats: 1.815.192.14 euros  
  
- Denominació: Ajudes de desenrotllament personal  
Línia de subvenció: T1330/000/14 (capítol IV)  
Consignació pressupostària: 486.817.33 euros  
Procedència i quantia dels fons:  
Propis no condicionats: 843.979.33 euros  
  
- Denominació: PEI Atenció institucionalitzada per a persones amb discapacitat o malaltia mental  
Línia de subvenció: T2735/000/14 (capítol IV)  
Consignació pressupostària: 5.088.249.09 euros  
Procedència i quantia dels fons:  
Propis no condicionats: 5.681.841.03 euros  
  
- Denominació: Millora de les condicions d'accessibilitat  
Línia de subvenció: T0229/000/14 (capítol VII)  
Consignació pressupostària: 837.523.91 euros  
Procedència i quantia dels fons:  
Propis no condicionats: 587.001.91 euros  
Article 4. Pagaments anticipats  
1. D'acord amb el que disposa l'article 34.1 de la Llei 6/2013, de 26 de desembre, de Pressupostos de la Generalitat per a l'exercici 2014, podran realitzar-se pagaments anticipats amb caràcter previ a la justificació de gastos, com a finançament necessari per a poder dur a terme les actuacions inherents a les subvencions següents:  
a) Ajudes d'urgència social destinades a pal·liar situacions de primera necessitat o d'emergència, degudament justificades, de persones amb discapacitat: podran lliurar-se immediatament, una vegada concedides, fins al 100 per cent del seu import.  
b) Ajudes destinades a centres d'atenció social de persones amb discapacitat. Sempre que es tracte d'entitats públiques, cooperatives o entitats sense finalitats lucratives podran lliurar-se immediatament, una vegada concedides, fins al 60 per cent del seu import; el 40 per cent restant es lliurarà després de l'aportació i la comprovació de la documentació justificativa de l'efectiva i correcta aplicació, almenys, del 75 per cent de l'import anticipat inicialment.  
c) Ajudes destinades al finançament de programes de servicis socials especialitzats per a persones amb discapacitat. Estes ajudes podran lliurar-se immediatament, una vegada concedides, fins al 60 per cent del seu import; el 40 per cent restant es lliurarà després de l'aportació i la comprovació de la documentació justificativa de l'efectiva i correcta aplicació de l'import anticipat inicialment.  
2. En tot cas, els percentatges, dins dels límits a què fan referència els apartats b i c precedents, podran ser fraccionats, si és necessari, en un nombre més gran de pagaments anticipats, fins a completar el límit assenyalat de percentatge màxim, mantenint la resta de condicions per al seguiment i control dels objectius de la subvenció.  
  
  
  
DISPOSICIONS ADDICIONALS  
  
Primera. Normes pressupostàries  
Els aspectes regulats en esta orde s'aplicaran sense perjuí de les normes que regixen el règim jurídic de l'Administració de la Generalitat i les seues entitats autònomes, especialment en matèria pressupostària.  
  
  
Segona. Notificació a la Comissió Europea  
La convocatòria de les ajudes públiques previstes en esta orde està exclosa del règim de notificació a la Comissió Europea, atés que l'ajuda pública, per raó dels beneficiaris i el seu caràcter social, no comporta un avantatge econòmic, no falseja ni pot falsejar la competència, ni els intercanvis comercials entre els estats membres, d'acord amb l'article 107 del Tractat de Funcionament de la Unió Europea (TFUE).  
  
  
Tercera. Publicació de subvencions  
1. Totes les subvencions atorgades a l'empara d'esta orde als centres i entitats d'atenció a persones amb discapacitat, per al desenrotllament de programes de servicis socials i per a la millora de les condicions d'accessibilitat, seran publicades en el Diari Oficial de la Comunitat Valenciana mitjançant una resolució de la persona titular de la Direcció General de Persones amb Discapacitat, per delegació de la consellera de Benestar Social, i s'indicarà el beneficiari, la quantitat concedida, la finalitat de la subvenció i el crèdit pressupostari a què s'ha imputat.  
  
2. Així mateix, les subvencions concedides es publicaran en el portal web de la Conselleria de Benestar Social.  
  
Quarta. Documentació  
Quan l'especialitat de l'objecte o de les obligacions així ho exigisca, les subvencions regulades en esta orde podran articular-se per mitjà de document administratiu subscrit per ambdós parts on consten els drets i les obligacions d'estes i l'objecte de la subvenció, amb detall de les actuacions que s'han de subvencionar, tot això amb subjecció a la resolució administrativa d'atorgament de la subvenció, que en tot cas haurà de produir-se.  
  
  
Quinta. Dret supletori  
En tot allò que no regula esta orde caldrà ajustar-se al que disposen els preceptes declarats bàsics de la Llei 38/2003, de 17 de novembre, General de Subvencions; en el Text Refós de la Llei d'Hisenda Pública de la Generalitat Valenciana, i en la resta de normes d'aplicació.  
  
  
Sexta. Ajudes d'urgència social  
1. La direcció general competent en matèria de discapacitat podrà establir ajudes d'urgència social, a càrrec de la línia pressupostària d'ajudes de desenrotllament personal, vinculades a situacions extraordinàries i urgents, per a satisfer necessitats d'assistència social per a persones amb discapacitat que no poden ser ateses de manera immediata per centres o servicis d'atenció social o requerixen mitjans extraordinaris, fins que no es determina el recurs més idoni i estable per a la solució de la seua problemàtica personal i social.  
2. La finalitat d'estes ajudes d'urgència són atendre situacions d'extraordinària i urgent necessitat i evitar així situacions d'exclusió social.  
  
3. Es consideren com a gastos subvencionals, dins de l'objecte d'estes prestacions econòmiques individualitzades, fins als límits que s'establisquen en la resolució de concessió, els gastos i major càrrega econòmica que comporta situacions d'extraordinària i urgent necessitat com poden ser:  
a) L'assistència social a persones amb discapacitat en situacions de desemparament.  
b) L'assistència puntual o contractació d'un servici d'assistent personal, d'un cuidador o acompanyant que afavorisca la seua atenció, mobilitat i suport per a mantindre la seua qualitat de vida i evitar-ne l'exclusió social.  
c) La contractació de recursos alternatius, que servisquen com a solució de continuïtat fins que puga accedir o reincorporar-se a un centre o recurs específic.  
4. La quantia d'estes ajudes dependrà de l'atenció i la temporalitat que s'establisca, la qual no podrà superar el termini d'un mes.  
  
  
DISPOSICIONS FINALS  
  
Primera. Desplegament  
Es faculta la Direcció General de Persones amb Discapacitat, en l'àmbit de les seues competències, per a dictar les instruccions que siguen necessàries per a l'execució i el desenrotllament d'esta orde.  
  
Segona. Recursos  
Contra l'acte i les bases d'esta convocatòria es pot interposar, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, potestativament un recurs de reposició davant del mateix òrgan que l'ha dictat, en el termini d'un mes comptador des de l'endemà de la seua publicació, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puguen interposar qualsevol altre que estimen pertinent.  
  
  
Tercera. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 12 de febrer de 2014  
  
La consellera de Benestar Social  
ASUNCIÓN SÁNCHEZ ZAPLANA  
  
  
  
  
ANNEX I  
Bases de la convocatòria pública de subvencions i ajudes per a l'atenció a les persones amb discapacitat i per a la millora de l'accessibilitat  
  
  
TÍTOL I  
Disposicions comunes  
  
CAPÍTOL I  
Disposicions generals  
  
Article 1. Objecte i àmbit d'aplicació  
Estes bases seran aplicables a la convocatòria pública de subvencions i ajuda per a l'atenció a les persones amb discapacitat, i per a la millora de l'accessibilitat, per a l'any 2014.  
  
Article 2. Tipus i modalitats de subvencions  
1. La concessió d'ajudes i subvencions destinades a l'atenció social a les persones amb discapacitat, tindran els tipus i modalitats següents:  
  
a) Ajudes als centres d'atenció social a persones amb discapacitat.  
  
b) Programes de servicis socials especialitzats.  
c) Prestacions econòmiques individuals (PEI).  
d) Millora de les condicions d'accessibilitat, a través de l'eliminació de barreres arquitectòniques, urbanístiques i de la comunicació.  
2. Seran objecte de subvenció únicament les adquisicions o accions efectuades dins de l'any natural.  
  
Article 3. Finançament  
El finançament de les ajudes i subvencions serà a càrrec del crèdit i les línies de subvenció consignades en els capítols IV i VII del programa 313.40.  
A les transferències corrents que hagen de realitzar-se com a conseqüència de les ajudes i subvencions previstes en esta orde serà aplicable el règim de bestretes de pagament que siguen autoritzades per la Llei de Pressupostos de la Generalitat.  
  
Article 4. Vinculació  
La concessió d'una ajuda o subvenció a l'empara d'esta orde no comporta cap obligació per a l'Administració de la Generalitat de concedir subvencions o ajudes en posteriors convocatòries, que quedaran condicionades al que s'hi establisca.  
  
Article 5. Situacions excepcionals  
Per raons d'interés social, humanitari o d'urgència social, en atenció a les circumstàncies concurrents, els òrgans competents per a resoldre ajudes i subvencions podran exceptuar, amb un informe previ tècnic motivat, els requisits, mòduls econòmics o quanties de les ajudes o subvencions establits en estes bases, sempre que hi haja crèdit pressupostari adequat i suficient.  
  
Article 6. Publicitat  
La publicitat que realitzen les entitats subvencionades, a través de qualsevol mitjà de comunicació, fullet o un altre mitjà de difusió, de les actuacions que hagen sigut objecte de subvenció, totalment o parcialment, per mitjà de les ajudes a què fa referència esta orde, farà constar que es tracta d'una actuació «subvencionada per la Conselleria de Benestar Social de la Generalitat», i incorporarà, si és el cas, l'emblema oficial de la Generalitat.  
  
Article 7. Gastos de personal  
La conselleria competent en matèria de benestar social no assumirà, en cap cas, les obligacions derivades de les relacions laborals, professionals o de col·laboració voluntària que mantinguen les entitats que perceben les ajudes o subvencions recollides en esta orde, obligacions que seran exclusivament a càrrec d'estes entitats.  
  
  
  
CAPÍTOL II  
Bases generals de la convocatòria  
  
Secció primera  
Procediment  
  
Article 8. Termini de presentació de sol·licituds  
1. El termini de presentació de sol·licituds serà d'un mes comptador a partir de l'endemà de la publicació d'esta orde de convocatòria en el Diari Oficial de la Comunitat Valenciana.  
2. No obstant això, s'exceptuen del termini assenyalat les ajudes als centres d'atenció social a les persones amb discapacitat que es posen en funcionament una vegada finalitzat el termini assenyalat en l'apartat anterior, que podran presentar-se fins al dia 30 de juny de 2014, sempre que hi haja crèdit adequat i suficient.  
3. Així mateix, s'exceptuen del termini assenyalat les sol·licituds d'ajudes per al transport i les ajudes per a l'atenció especialitzada de persones amb discapacitat en centres residencials, que podran presentar-se fins al dia 30 d'octubre de 2014.  
  
Article 9. Lloc de presentació de sol·licituds  
Les sol·licituds d'ajuda o subvenció es presentaran, junt amb la documentació requerida per a cada cas, en la direcció territorial de benestar social corresponent al municipi on residisca el sol·licitant, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article 10. Exclusions a la condició de beneficiari  
No podran accedir a la condició de beneficiàries de les ajudes i subvencions previstes en esta orde les persones o les entitats en què concórrega alguna de les circumstàncies assenyalades en l'article 13 de la Llei 38/2003, de 17 de novembre, General de Subvencions, o que no es troben al corrent del pagament d'obligacions per reintegrament de subvencions que, si és el cas, se'ls hagueren exigit.  
  
Article 11. Sol·licituds  
1. La sol·licitud es formalitzarà d'acord amb el model que consta en els annexos d'esta orde per a cada tipus d'ajuda o subvenció.  
2. Junt amb la sol·licitud d'ajuda o subvenció s'aportarà la declaració responsable del sol·licitant on s'expresse el compliment de les obligacions derivades de la Llei 38/2003, de 17 de novembre, General de Subvencions, en especial les de reintegrament de subvencions per deutes amb l'Administració en el sentit que estes han sigut complides o, si és el cas, que no en té, d'acord amb el que disposa l'article 25 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
3. En la sol·licitud també hauran d'omplir-se les autoritzacions següents:  
a) Autorització expressa a la conselleria competent en matèria de benestar social perquè esta comprove les dades d'identitat del sol·licitant per mitjà del sistema de verificació de dades d'identitat, segons el que establix el Reial Decret 522/2006, de 28 d'abril, en relació amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Si el sol·licitant no presta el seu consentiment, haurà d'aportar una fotocòpia compulsada del document nacional d'identitat, passaport o número d'identificació d'estranger, segons el que calga.  
No obstant això, si de la comprovació efectuada resulta alguna discordança amb les dades facilitades per l'interessat, l'òrgan instructor estarà facultat per a realitzar les actuacions procedents per a aclarir-la.  
b) Autorització expressa a la conselleria competent en matèria de benestar social perquè esta comprove les dades de domicili i residència del sol·licitant per mitjà del sistema de verificació de dades de residència, segons el que establix el Reial Decret 523/2006, de 28 d'abril. Si el domicili del sol·licitant no consta en el sistema de verificació de dades de residència o el que hi figura és diferent del facilitat per esta persona, l'òrgan instructor li sol·licitarà que aporte el certificat d'empadronament. No obstant això, si l'interessat no presta el seu consentiment o ha modificat el seu empadronament en els dos últims mesos, haurà d'aportar el certificat d'empadronament.  
c) Autorització expressa a la conselleria competent en matèria de benestar social perquè esta obtinga, de forma directa, l'acreditació, per mitjà de certificats telemàtics, del fet que el sol·licitant està al corrent en el compliment de les seues obligacions tributàries amb l'Agència Estatal d'Administració Tributària i amb la hisenda de la Generalitat, i de les seues obligacions amb la Seguretat Social, previstes en l'article 13 de la Llei 38/2003, de 17 de novembre, General de Subvencions, i en els articles 18, 19 i 22 del Reial Decret 887/2006, de 21 de juliol, pel qual s'aprova el Reglament de la llei esmentada.  
En el cas que el sol·licitant no preste el seu consentiment, haurà de presentar els certificats que acrediten el compliment d'eixes tres obligacions o, si no està obligat a presentar les declaracions o documents a què fan referència estes obligacions, n'acreditarà el compliment per mitjà de declaració responsable. Tot això sense perjuí del que s'establix per a les ajudes concedides a entitats locals.  
4. En el cas d'entitats amb 50 o més treballadors, estes hauran de complir i acreditar l'obligació establida en la normativa sectorial d'aplicació, relativa al nombre o percentatge de persones amb discapacitat que han de figurar en la plantilla de treballadors o, si és el cas, l'exempció d'estes obligacions.  
  
Article 12. Esmena  
Si la sol·licitud d'iniciació no té els requisits exigits en els articles 32 i 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en esta orde i en les altres normes d'aplicació, la persona interessada serà requerida perquè en un termini de deu dies esmene els defectes o adjunte els documents preceptius, amb indicació que, si no ho fa així, es considerarà que desistix de la seua petició, amb resolució prèvia que haurà de ser dictada en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú.  
  
Article 13. Informes  
L'òrgan competent per a la resolució de l'expedient, a la vista de la documentació que hi consta i de les obligacions que es deriven de la concessió de l'ajuda o subvenció, podrà demanar els informes d'organismes i entitats que considere oportuns, d'acord amb el que disposen els articles 82 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article 14. Comprovació de la documentació  
1. Les direccions territorials de Benestar Social realitzaran d'ofici totes les actuacions necessàries per al coneixement i la comprovació de les dades en virtut de les quals s'ha de resoldre, en els termes que preveu la Llei 38/2003, de 17 de novembre, General de Subvencions, amb les excepcions següents, la competència de les quals està atribuïda a la unitat administrativa corresponent de la direcció general competent en matèria de persones amb discapacitat:  
a) Programes d'àmbit autonòmic destinats a la subvenció de programes de servicis socials especialitzats.  
b) Ajudes i subvencions destinades a la millora de les condicions d'accessibilitat al medi físic.  
2. L'expedient de concessió de subvencions contindrà un informe de l'òrgan instructor en el qual conste que de la informació que té es desprén que els beneficiaris proposats complixen tots els requisits necessaris per a accedir a estes.  
  
Article 15. Comissió d'avaluació  
1. En cada direcció territorial de benestar social es constituirà una comissió d'avaluació de les sol·licituds presentades, que elaborarà una relació ordenada de sol·licitants, d'acord amb els criteris i els requeriments establits per a cada cas.  
2. Les comissions d'avaluació estaran compostes pels membres següents:  
a) La persona titular de la secretaria territorial de benestar social corresponent, que actuarà com a president.  
b) La persona titular del servici que tinga encarregada la competència en matèria de persones amb discapacitat.  
c) La persona titular de la secció amb competència en l'atenció social a les persones amb discapacitat.  
d) Un tècnic de la direcció territorial de benestar social corresponent, que actuarà com a secretari.  
3. Les comissions d'avaluació evacuaran i remetran un informe de valoració, en un termini no superior a un mes des de la finalització de presentació de sol·licituds, sense perjuí del que disposen els articles 71.1 i 3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Queden exceptuades de les actuacions previstes en este article els programes d'àmbit autonòmic destinats a la subvenció de programes de servicis socials especialitzats, i les relatives a les ajudes i subvencions destinades a la millora de les condicions d'accessibilitat, que correspondran a la direcció general amb competència en l'atenció social de les persones amb discapacitat. En este cas les comissions d'avaluació estaran compostes per les persones següents:  
  
a) La persona titular de la subdirecció general amb competència en l'atenció social a les persones amb discapacitat, que actuarà com a president.  
b) La persona titular del servici que tinga encarregada la competència en esta matèria.  
c) La persona titular de la secció amb competència en les matèries assenyalades en este apartat.  
d) Un tècnic de la direcció general competent en l'atenció social de les persones amb discapacitat, que actuarà com a secretari.  
5. Les comissions d'avaluació es regiran en el seu funcionament pel que disposa el capítol II, del títol II de la Llei 30//1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article 16. Proposta de resolució  
1. Correspon a la subdirecció general competent en matèria de persones amb discapacitat, a la vista de l'informe de valoració i les relacions ordenades remeses per les comissions assenyalades en l'article anterior, elevar una proposta de resolució a la direcció general competent en matèria de persones amb discapacitat, respecte a les destinades a:  
  
a) Subvenció a centres d'atenció social a persones amb discapacitat.  
  
b) Programes de servicis socials especialitzats per a persones amb discapacitat.  
c) Ajudes per a la millora de les condicions d'accessibilitat al medi físic.  
2. Correspon a la persona titular de les secretaries territorials de benestar social elevar la proposta de resolució en el cas de les ajudes i prestacions econòmiques individuals per a les persones amb discapacitat, en el seu àmbit territorial.  
3. En el cas de prestacions econòmiques individuals (ajudes de desenrotllament personal) i ajudes per a la millora de les condicions d'accessibilitat al medi físic, la proposta de resolució es notificarà als beneficiaris que hagen sigut proposats perquè en el termini de deu dies comuniquen la seua acceptació o puguen formular al·legacions. En el cas de no formular al·legacions o de no acceptar expressament la proposta de subvenció en el termini indicat, se seguirà el procediment pels seus tràmits.  
  
Article 17. Òrgan competent per a resoldre  
1. Formulada la proposta de resolució, la direcció general amb competència en l'atenció social a les persones amb discapacitat, per delegació de la persona titular de la conselleria amb competència en benestar social, resoldrà sobre la petició de subvenció o ajuda.  
2. La resolució de les ajudes i prestacions econòmiques individuals per a les persones amb discapacitat correspondrà al titular de la direcció territorial de benestar social corresponent, per delegació de la persona titular de la conselleria amb competència en benestar social.  
  
Article 18. Resolució  
1. Les ajudes objecte d'estes bases s'atorgaran mitjançant una resolució.  
2. Per a la determinació de l'import de l'ajuda o subvenció es tindrà en compte la naturalesa de l'activitat subvencionada, d'acord amb el que establixen les seues bases específiques.  
3.D'acord amb el que disposa l'article 19.3 de la Llei 38/2003, de 17 de novembre, General de Subvencions, l'import de la subvenció no podrà, en cap cas, superar una quantia que, aïlladament o en concurrència amb altres subvencions, ajudes, ingressos o recursos, siga superior al cost de l'activitat subvencionada.  
  
Article 19. Termini per a resoldre  
1. El termini màxim per a tramitar, resoldre i notificar les resolucions per a la concessió d'ajudes i subvencions previstes en esta orde és de tres mesos, comptador des de la data en què es facen públics els crèdits que financen estes ajudes, així com la quantia d'estos, llevat que s'establisca un termini excepcional de presentació per a determinades modalitats de sol·licituds, que serà de tres mesos, comptador des de la data en què finalitze este termini per a estes modalitats d'ajudes.  
  
2. Transcorregut el termini establit sense haver-se dictat i notificat resolució expressa, s'haurà d'entendre desestimada la sol·licitud, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
3. Sense perjuí del que disposa el paràgraf anterior, el sentit desestimatori del silenci administratiu no vincularà l'Administració quan es dicte una resolució expressa posterior al venciment del termini, d'acord amb el que establixen els articles 42.1 i 43.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article 20. Ampliació de la resolució  
1. Quan es desestimen totalment o parcialment sol·licituds per falta de consignació pressupostària i, després de la finalització del termini de resolució, s'incrementen els crèdits destinats a finançar estes ajudes o subvencions, es podrà resoldre sense necessitat d'una nova convocatòria en atenció al crèdit disponible, a la vista de la valoració efectuada inicialment.  
El termini de resolució i notificació en este cas serà, com a màxim, de tres mesos comptador a partir de la data de publicació en el Diari Oficial de la Comunitat Valenciana de la resolució de la persona titular de la conselleria competent en benestar social que done publicitat a l'increment de crèdit.  
2. Així mateix, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en orde de puntuació, sempre que amb la renúncia per part d'algun dels beneficiaris s'haja alliberat crèdit suficient per a atendre almenys una de les sol·licituds denegades.  
  
Article 21. Modificació per causes sobrevingudes  
La modificació o alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.  
  
  
Article 22. Recursos  
1. Les resolucions dictades per delegació de la persona titular de la conselleria amb competència en benestar social esgoten la via administrativa i en contra s'hi pot interposar un recurs potestatiu de reposició en el termini d'un mes comptador des de l'endemà de la notificació.  
2. Contra la desestimació per silenci administratiu podrà interposar-se, davant de l'acte presumpte, idèntic recurs en el termini de tres mesos comptador des del moment que haguera finalitzat el termini per a tramitar i resoldre indicat.  
3. En els anteriors casos, l'interessat podrà interposar directament un recurs contenciós administratiu en la forma, el termini i les condicions fixades en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que estime pertinent.  
  
  
  
Secció segona  
Pagament i justificació d'ajudes i subvencions  
  
Article 23. Pagament de les ajudes i subvencions  
1. L'abonament de les ajudes i subvencions es realitzarà d'acord amb el règim previst en la Llei de Pressupostos de la Generalitat per a l'exercici 2014, per al pagament dels servicis socials especialitzats o, en absència d'este, en el règim general previst en l'article 47 bis.1.a del Text Refós de la Llei d'Hisenda Pública de la Generalitat Valenciana.  
  
2. En el cas que es preveja la possibilitat de més d'un lliurament, i sempre que no s'establisca de forma imperativa un percentatge, podran dividir-se els lliuraments a fi d'assegurar una distribució equitativa del crèdit disponible.  
3. El pagament podrà realitzar-se de forma única o fraccionada. El pagament de les ajudes i subvencions s'efectuarà contra la presentació per part de la beneficiària de la justificació acreditativa del gasto efectuat, sense perjuí del que disposen els títols II i III d'esta orde.  
  
Article 24. Justificació d'ajudes i subvencions  
El procediment de control de les actuacions subvencionades i condicions específiques de la justificació de gastos d'estes ajudes i subvencions es completarà amb el que establixen per als diferents tipus d'ajudes i subvencions les seues bases específiques.  
  
Article 25. Garanties  
1. Les entitats locals, les entitats sense ànim de lucre, les persones físiques i les seues famílies, així com les persones jurídiques de naturalesa pública, quedaran exempts de la constitució de garantia, en els termes establits en l'article 47 bis, 3.a i c del Text Refós de la Llei d'Hisenda Pública de la Generalitat Valenciana.  
2. No obstant el que disposa el paràgraf anterior, en el cas d'ajudes i subvencions que tinguen per objecte el finançament de programes d'actuació i activitats de servicis socials, l'exempció serà aplicable sempre que l'import de la subvenció no supere els 90.152 euros, en el cas de finançar un sol programa, o els 150.253 euros, en el cas de finançar dos programes, o els 210.354 euros, en el cas de tres o més programes d'actuació. Quan se superen les anteriors quanties, els beneficiaris prestaran una garantia per import equivalent a la suma anticipada, d'acord amb el que establix la normativa d'aplicació.  
  
  
Article 26. Comprovació del gasto  
1. El control del gasto objecte de les ajudes i subvencions regulades en esta orde correspon a les direccions territorials de benestar social, sense perjuí del que s'establix per a les subvencions per al desenrotllament de programes de servicis socials especialitzats per a persones amb discapacitat d'àmbit autonòmic, i per a les ajudes per a la millora de les condicions d'accessibilitat al medi físic.  
2. Els beneficiaris han d'entregar, a requeriment de l'òrgan encarregat del control i la comprovació del gasto, la documentació necessària segons el tipus d'ajuda o subvenció i els altres que siguen necessaris per a justificar les condicions i la quantia del gasto efectuat.  
  
Article 27. Reintegrament de les subvencions  
1. Les persones o entitats beneficiàries de la subvenció hauran de reintegrar la totalitat o part de les quantitats percebudes, més els corresponents interessos de mora, des del moment de pagament de la subvenció fins a la data en què s'acorde la procedència del reintegrament, quan concórrega qualsevol de les causes previstes en l'article 37 de la Llei 38/2003, de 17 de novembre, General de Subvencions.  
2. En el cas de concurrència de subvencions amb altres ajudes, subvencions o recursos de qualssevol administracions o ens públics o privats, procedirà, així mateix, el reintegrament de l'excés obtingut per a la mateixa finalitat.  
3. El procediment s'iniciarà d'ofici, o a petició raonada de les direccions territorials de benestar social, d'altres òrgans que tinguen atribuïdes competències en la matèria, del Servici d'Inspecció o com a conseqüència de denúncia.  
4. La tramitació del procediment garantirà l'audiència a l'interessat, i s'establix el termini de dos mesos comptador des de l'inici de l'expedient de desistiment sense efectes o minoració com a termini màxim per a resoldre i notificar la resolució consegüent.  
5. La resolució d'este procediment per l'òrgan competent que, per delegació, va concedir l'ajuda o subvenció posarà fi a la via administrativa.  
6. El reintegrament de les quantitats indegudament percebudes, així com els interessos de mora, si n'hi ha, tindran, en tot cas, consideració d'ingrés de dret públic.  
7. L'interés de mora aplicable en matèria de subvencions serà l'establit en el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
  
  
Secció tercera  
Infraccions i sancions  
  
Article 28. Infraccions i sancions  
El règim d'infraccions i sancions en relació amb estes subvencions es regirà pel que disposa el títol IV de la Llei 38/2003, de 17 de novembre, General de Subvencions, en relació amb els articles 73.m i 76.1.b de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
  
  
TÍTOL II  
Bases específiques per a la concessió de subvencions a centres d'atenció social a les persones amb discapacitat  
  
CAPÍTOL I  
Disposicions generals  
  
Article 29. Objecte  
Les subvencions recollides en este capítol tenen per objecte finançar els centres d'atenció social a les persones amb discapacitat següents:  
  
a) Centres d'atenció primerenca.  
b) Centres ocupacionals.  
c) Centres de rehabilitació i integració social per a persones amb malaltia mental crònica (CRIS).  
d) Centres de dia.  
e) Residències per a persones amb discapacitat.  
f) Centres específics per a persones amb malaltia mental crònica (CEMM).  
g) Vivendes tutelades.  
h) Centres d'atenció diürna per a persones amb discapacitat en situació de dependència, segons el seu tipus de discapacitat.  
i) Centres d'atenció residencial per a persones amb discapacitat en situació de dependència, segons el seu tipus de discapacitat.  
j) Els altres centres i recursos que puguen crear o autoritzar els òrgans competents destinats a l'atenció social de les persones amb discapacitat.  
  
Article 30. Sol·licitants  
Podran sol·licitar les subvencions per a centres d'atenció social a persones amb discapacitat:  
1. Els representants de les entitats sense ànim de lucre que estiguen inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social.  
2. Les altres persones jurídiques de naturalesa pública, que estiguen inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social.  
  
Article 31. Règim jurídic dels sol·licitants  
Els centres per als quals se sol·licite subvenció hauran de disposar d'autorització o acreditació de funcionament. Si es troben en fase de tramitació, hauran d'adequar-se als criteris establits en el Decret 91/2002, de 30 de maig, del Govern Valencià, sobre Registre dels Titulars d'Activitats d'Acció Social, i de Registre i Autorització de Funcionament dels Servicis i Centres d'Acció Social a la Comunitat Valenciana i en la resta establit en la normativa vigent.  
  
  
Article 32. Criteris de valoració de les sol·licituds  
1. La valoració de les sol·licituds s'efectuarà atesos els criteris següents:  
a) Nivell de necessitat dels diferents tipus de places oferides pel sol·licitant, en funció del nivell de demanda d'estes en l'àmbit geogràfic del centre. En este apartat es valorarà la percepció per part de les entitats sense ànim de lucre de subvenció en exercicis anteriors, sense haver tingut cap sanció. Este criteri es valorarà amb un màxim de 40 punts.  
  
b) Qualitat de la prestació del servici en el centre sol·licitant, en atenció a la plantilla existent, tipologia dels usuaris del centre, programes d'activitats oferides i mitjans materials de què disposa. Este criteri es valorarà amb un màxim de 25 punts.  
c) Les entitats que aporten una estructura de centres o servicis organitzats en xarxa, per a l'actuació en una zona delimitada. Este criteri es valorarà amb un màxim de 25 punts.  
d) Experiència acreditada del titular del centre sol·licitant. Este criteri es valorarà amb un màxim de 10 punts.  
2. La ponderació dels distints criteris es realitzarà sobre 100 punts, no es computaran com a criteri de valoració els exigits amb caràcter mínim per a participar en la convocatòria i s'ha d'obtindre una puntuació mínima de 75 punts per a la concessió de la subvenció.  
  
  
Article 33. Obligacions dels sol·licitants  
La concessió de la subvenció obliga els seus perceptors, des del moment de la resolució de concessió, a més del que establix la Llei 11/2003, de 10 d'abril, de la Generalitat, sobre l'Estatut de les Persones amb Discapacitat i en la Llei 38/2003, de 17 de novembre, General de Subvencions, a les obligacions específiques següents:  
a) Atindre's als criteris de coordinació i planificació que establisca la direcció general competent en matèria de persones amb discapacitat, a fi de racionalitzar i optimitzar l'ús dels recursos disponibles en matèria de servicis socials.  
b) Comunicar a la direcció general competent en matèria de persones amb discapacitat i a la direcció territorial de benestar social corresponent la sol·licitud i la concessió de tota ajuda per part d'altres organismes públics o privats. Podrà ser causa de minoració i reintegrament de les quantitats indegudament percebudes l'incompliment d'esta obligació.  
c) Complir l'horari d'atenció als usuaris especificat en el pla d'actuació del centre per a l'exercici en què es concedix l'ajuda, que serà com a mínim el mateix nombre de dies de l'any en el cas de centres d'atenció residencial, i de 230 dies en els centres d'atenció diürna o ambulatòria.  
  
d) Formalitzar els documents de seguiment tècnic i financer elaborats per la direcció general competent en matèria de persones amb discapacitat, i assumir les actuacions de control financer que corresponen a la Intervenció General de la Generalitat en relació amb la subvenció.  
  
e) No alterar la finalitat de les subvencions i complir les obligacions que establix la legislació vigent per als perceptors de fons públics.  
  
f) Facilitar la inspecció i el control de la conselleria competent en benestar social.  
g) Deixar constància expressa de la condició de centre subvencionat per la Generalitat en qualsevol relació amb tercers.  
h) Justificar les ajudes concedides dins del termini màxim establit en esta orde.  
i) Informar els usuaris o els seus representants legals de les aportacions que han de realitzar els usuaris, en funció de la seua capacitat econòmica, d'acord amb la normativa aplicable.  
En el cas d'establir servicis o prestacions complementàries que hagen d'abonar els usuaris de forma independent, s'haurà d'informar del caràcter voluntari d'estes. Així mateix, les quantitats que puguen abonar els usuaris per altres conceptes no inclosos en els servicis que han de prestar els centres, d'acord amb la normativa que se li aplique, tindran, igualment, caràcter voluntari, i estarà obligada l'entitat a indicar el caràcter facultatiu d'estes.  
  
  
  
Article 34. Documentació que s'ha de presentar amb la sol·licitud  
A la sol·licitud, d'acord amb el model del annex II d'esta orde, degudament omplida i subscrita pel representant de l'entitat, s'ha d'adjuntar:  
1. Sol·licitud d'alta de domiciliació bancària omplida segons el model oficial aprovat per l'Orde 18/2011, de 17 de juny, de la Conselleria d'Economia Hisenda i Ocupació (DOCV 6548, 21.06.2011), que consta com a annex VI.  
2. Pla d'actuació per a l'exercici sol·licitat, especificant el calendari i l'horari d'atenció als usuaris del centre i, si és el cas, la memòria de les activitats realitzades en l'exercici anterior.  
  
  
CAPÍTOL II  
De la subvenció i la seua justificació  
  
Article 35. Incompatibilitats  
No podran accedir a les subvencions previstes en este títol aquells centres que reben finançament pel mateix concepte, procedents de qualssevol administracions o ens públics o privats, nacionals, de la Unió Europea o d'organismes internacionals.  
  
Article 36. Quantia de la subvenció  
1. La determinació de la quantia de la subvenció dels distints centres es realitzarà atesa la seua tipologia, en funció del nombre de sol·licituds i la consignació pressupostària determinada en esta convocatòria, tot això tenint en compte els punts següents:  
a) Els servicis que presten a les persones amb discapacitat, d'acord amb l'avaluació i valoració ponderada de les sol·licituds, d'acord amb els criteris establits en l'article 32.  
b) Els suports específics que presta el centre, en funció a les necessitats particulars recollides en el seu pla d'actuació.  
2. Si és el cas, podrà millorar-se el finançament dels centres amb la finalitat d'incrementar de forma directa la qualitat dels processos d'atenció als seus usuaris i els servicis que presten.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, incloent-hi l'aportació dels usuaris al cost del servici, supere el cost de l'activitat subvencionada,  
4. L'import de la subvenció es determinarà proporcionalment en atenció al nombre d'usuaris dels centre atesos, els punts assenyalats en el número 1 d'este article, el límit màxim dels crèdits disponibles i la consignació pressupostària establida per a esta convocatòria.  
  
5. Per a la determinació de l'import de la subvenció en els centres d'atenció residencial es podrà tindre en compte, d'acord amb la disponibilitat de crèdit existent en cada convocatòria, les millores que puguen destinar-se a l'atenció de les necessitats personals dels usuaris, no inclosos en els servicis que s'han de prestar amb caràcter obligatori, que excedisquen el mínim reconegut per l'Administració per a gastos personals.  
  
Article 37. Documentació justificativa del gasto  
1. La justificació del gasto es realitzarà per mitjà de la presentació davant de la Direcció Territorial de Benestar Social de la documentació necessària per a acreditar el realitzat. Cal incloure la següent:  
a) Documents acreditatius del gasto corresponent a la nòmina de treballadors del centre, per mitjà dels documents acreditatius del pagament a la Seguretat Social de les quotes relatives a les cotitzacions socials dels treballadors.  
b) Si hi ha persones treballant en el centre en virtut de contractes de prestació de servicis, hauran d'aportar-se les corresponents factures emeses pels professionals esmentats, així com la documentació acreditativa del fet que estos complixen els requisits exigits per la legislació tributària vigent.  
c) Rebut del pagament de l'assegurança de responsabilitat civil i d'accidents dels usuaris del centre.  
d) Certificat de la persona titular o responsable del centre dels gastos generals i de funcionament del centre, desglossats per conceptes.  
La direcció territorial de benestar social competent podrà, en qualsevol moment, sol·licitar la presentació de les factures acreditatives dels gastos efectuats.  
2. Les factures acreditatives del gasto realitzat hauran de tindre els requisits recollits reglamentàriament. Este gasto haurà d'haver sigut realitzat amb anterioritat a l'últim dia de l'any de l'exercici subvencionat.  
  
3. La justificació total que presente el beneficiari haurà de ser, com a mínim, igual a l'import de la subvenció concedida.  
4. El termini màxim de justificació serà el dia 31 de gener de l'exercici següent al subvencionat.  
  
  
TÍTOL III  
Bases específiques per a la concessió de subvencions per al desenrotllament de programes de servicis socials especialitzats per a persones amb discapacitat  
  
Article 38. Objecte  
La subvenció estarà destinada a la realització de programes dirigits a satisfer, de manera directa, les necessitats especials de les persones amb discapacitat que viuen en el seu entorn familiar i social, així com a promoure tot tipus d'actuacions tendents a la promoció de l'autonomia personal.  
  
Article 39. Tipologia dels programes  
Els programes de servicis socials especialitzats per a persones amb discapacitat podran ser:  
1. Programes de convivència, destinats a afavorir la integració comunitària proporcionant la relació amb altres persones a través dels recursos normalitzats.  
Es consideren programes de convivència, entre altres, els programes d'oci i temps lliure, els clubs d'oci i els campaments d'estiu.  
2. Programes de cooperació social, destinats a potenciar la vida de la comunitat propiciant la participació en tasques comunes i fomentant la iniciativa social.  
Es consideren programes de cooperació social, entre altres, els grups d'autoajuda, acollida i tornada a casa, i les activitats de foment de la participació social.  
3. Programes d'intervenció per a la prevenció i la inserció social, donant suport tant a les persones amb discapacitat, com al seu entorn familiar.  
Es consideren programes d'intervenció per a la prevenció i inserció social, entre altres, el respir familiar; el suport i la intervenció domiciliària; el suport a la prevenció de recaigudes; la intervenció psicosocial i psicoeducativa amb famílies, i les campanyes de mentalització i sensibilització.  
  
Article 40. Sol·licitants  
Podran sol·licitar les subvencions corresponents per al desenrotllament de programes:  
1. Les entitats sense ànim de lucre que estiguen inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social.  
2. Les altres persones jurídiques de naturalesa pública que estiguen inscrites en el Registre de Titulars d'Activitats, Centres i Servicis d'Acció social, de la Conselleria de Benestar Social.  
Per als programes que no tinguen lloc en els centres i instal·lacions de l'entitat sol·licitant, serà suficient que esta conste inscrita en la secció corresponent de l'esmentat registre.  
  
Article 41. Participació en el cost dels programes  
1. Les entitats sol·licitants de la subvenció hauran d'especificar en la sol·licitud el cost dels programes que se sufragaran amb fons propis, subvencions o altres recursos vinculats a l'activitat de l'entitat.  
  
2. Així mateix, hauran d'especificar, si és el cas, la quantitat que aportaran els usuaris per a la realització o participació en cada programa.  
  
Article 42. Obligacions dels beneficiaris  
Sense perjuí de les obligacions establides en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat i en la Llei 38/2003, de 17 de novembre, General de Subvencions, per a ser perceptor de la subvenció, les entitats beneficiàries estan obligades de manera específica a:  
a) Realitzar l'activitat subvencionada en la forma, les condicions i els termini establits per a cada programa en la resolució de concessió.  
b) Identificar en escrits, anuncis, publicacions, rètols i qualsevol suport, l'activitat com a programa subvencionat per la Conselleria de Benestar Social.  
c) Tindre subscrita una pòlissa d'assegurança d'accidents i malaltia i de responsabilitat civil a favor del personal que participa en els programes subvencionats que cobrisca, si és el cas, els sinistres del voluntariat i els que es produïsquen a tercers en l'exercici de les activitats encomanades, d'acord amb el que exigix l'article 6.2.c de la Llei 4/2001, de 19 de juny, de la Generalitat, del Voluntariat.  
d) Complir les obligacions formals de documentació exigides en esta orde.  
e) Presentar la memòria justificativa de la realització de cada programa que és objecte de subvenció, a la finalització d'este i, en tot cas, abans del 31 de gener de 2015.  
  
Article 43. Documentació que s'ha de presentar amb la sol·licitud  
Junt amb la sol·licitud, d'acord amb el model de l'annex III d'esta orde, que podrà incloure fins a un màxim de cinc programes que es prioritzaran segons l'orde establit en la sol·licitud, s'haurà d'adjuntar la documentació següent:  
1. Sol·licitud d'alta de domiciliació bancària omplida segons model oficial de l'annex VI d'esta orde.  
2. Memòria explicativa dels programes sol·licitats i memòria de les activitats realitzades en l'exercici anterior. El contingut mínim de la memòria haurà d'incloure:  
a) Denominació del programa, tipus de programa i beneficiaris.  
b) Anàlisi de situació i justificació de la seua necessitat (àmbit geogràfic de la iniciativa, nombre d'usuaris previstos, descripció de les accions que s'han de desenrotllar, complementarietat amb altres recursos).  
c) Capacitat de gestió de l'entitat (disponibilitat de locals, recursos materials i professionals, cooperació amb altres institucions).  
d) Capacitat financera de l'entitat (pressupost anual de l'entitat, previsió d'ingressos i gastos del programa).  
e) Capacitat tècnica (persona responsable del programa i currículum professional).  
f) Calendari d'actuacions previst i horari d'atenció als usuaris del programa, si és el cas.  
g) Aplicació o, si és el cas, proposta d'implantació d'un sistema de qualitat, que permeta l- avaluació adequada i el seguiment del programa.  
  
La memòria s'ha de presentar en suport paper i en suport informàtic (CD).  
  
Article 44. Gastos subvencionables  
Es consideren gastos subvencionables els gastos generals i de personal per a la realització del programa de servicis socials específic.  
  
Article 45. Criteris de valoració  
Per a la concessió d'ajudes i subvencions als programes arreplegats en este títol caldrà ajustar-se a la planificació i racionalització dels recursos i a les disponibilitats pressupostàries, d'acord amb els criteris següents:  
a) La qualitat del programa (objectius, metodologia i interés social): fins a 30 punts.  
b) Cobertura territorial: fins a 20 punts.  
c) Experiència acreditada: fins a 20 punts.  
d) Nombre d'usuaris i intensitat de suports: fins a 15 punts.  
e) Viabilitat econòmica: fins a 10 punts.  
f) Repercussió social del programa: fins a 5 punts.  
  
Article 46. Procediment de valoració  
1. Per a accedir a la subvenció s'haurà d'obtindre una puntuació mínima de 33 punts, i es denegarà la subvenció per a aquells programes que no aconseguixen esta puntuació, o el contingut de la qual no estiga centrat en la prevenció, foment de l'autonomia personal i la participació social de les persones amb discapacitat.  
2. A la vista dels expedients i de l'informe de l'òrgan de valoració es formularan les propostes de resolució, degudament motivades quant a les accions que inclouen i la quantia que proposen.  
  
Article 47. Determinació de la quantia de la subvenció  
1. La quantia de les subvencions per al desenrotllament de programes estarà en funció de la disponibilitat pressupostària.  
2. La determinació de cada una de les subvencions es realitzarà en atenció a la puntuació obtinguda, l'import de l'acció objecte de subvenció i de les altres aportacions i ingressos previstos, si és el cas.  
3. Els programes de respir familiar que consistisquen en servicis d'estades residencials, podran subvencionar-se fins a un màxim de 35,00 - per persona i dia.  
  
Article 48. Documentació justificativa del gasto  
1. La justificació dels programes arreplegats en este títol es realitzarà davant de les direccions territorials de benestar social, a excepció dels programes d'àmbit autonòmic que es realitzarà davant de la Direcció General de Persones amb Discapacitat.  
2. La justificació del gasto es realitzarà per mitjà de la presentació de la documentació necessària per a acreditar el realitzat, que haurà d'incloure la següent:  
a) Memòria justificativa i explicativa de la realització de cada programa que és objecte de subvenció. El contingut mínim de la memòria serà el següent:  
- Breu contingut d'actuacions realitzades.  
- Nombre d'usuaris a què va dirigit.  
- Resum econòmic: estat de liquidació del programa, desglossat per origen de finançament i per conceptes de gasto.  
- Objectius aconseguits, quantificats i valorats.  
Una còpia de la memòria s'haurà de presentar en suport informàtic (CD)  
b) Documents acreditatius del gasto corresponent als gastos del personal que participa en la realització del programa, per mitjà dels documents acreditatius del pagament a la Seguretat Social de les quotes relatives a les cotitzacions socials dels treballadors.  
c) Quan hi haja persones que col·laboren en els programes a canvi d'una gratificació, hauran de presentar-se els rebuts justificatius del gasto, en els quals conste el nom de l'entitat i el nom, cognoms i DNI de la persona col·laboradora. Així mateix, si hi ha professionals que col·laboren en els programes en virtut de contractes de prestació de servicis, hauran d'aportar-se les corresponents factures emeses pels esmentats professionals, així com la documentació acreditativa del fet que estos complixen els requisits exigits per la legislació tributària vigent.  
  
d) Les factures acreditatives del gasto realitzat hauran de tindre els requisits arreplegats reglamentàriament.  
e) La justificació total presentada pel beneficiari haurà de ser, com a mínim, igual a l'import de la quantitat subvencionada.  
f) Els gastos que s'han de justificar en les subvencions relatives a programes es correspondran sempre amb els continguts dels esmentats programes, i no seran admissibles gastos d'actuacions que no estiguen específicament previstes en la descripció dels programes subvencionats.  
3. El termini màxim de justificació serà el 31 de gener de 2015.  
  
  
TÍTOL IV  
Disposicions específiques per a les ajudes i prestacions econòmiques individuals (PEI) per a les persones amb discapacitat  
  
CAPÍTOL I  
Disposicions generals  
  
Article 49. Objecte, fins i modalitats  
1. Les ajudes econòmiques recollides en este títol estan dirigides a l'atenció, desenrotllament i promoció de l'autonomia personal, benestar i qualitat de vida de les persones amb discapacitat en el seu domicili, així com a facilitar l'atenció especialitzada en centres adequats a les seues necessitats personals, quan resulte necessària.  
2. Seran objecte de subvenció els tipus d'accions següents per a facilitar l'autonomia personal:  
a) Adquisició d'ajudes tècniques i productes de suport.  
b) Ajudes destinades a l'eliminació de barreres arquitectòniques en l'interior de la vivenda i l'adaptació funcional de la llar.  
c) Ajuda per a l'adaptació de vehicles.  
3. Seran objecte de subvenció les accions tendents a facilitar l'atenció especialitzada d'acord amb les modalitats següents:  
a) Ajudes de transport per a l'assistència a tractaments i centres assistencials.  
b) Ajudes per a l'atenció especialitzada en centres residencials, amb la periodicitat que s'establisca.  
  
  
CAPÍTOL II  
Ajudes per a facilitar l'autonomia personal  
  
Article 50. Requisits  
Els beneficiaris de les ajudes hauran de posseir amb anterioritat a la publicació de l'orde els requisits següents:  
1. Tindre reconeguda la condició legal de persona amb discapacitat.  
2. Tindre la residència legal en un domicili situat en un municipi de la Comunitat Valenciana.  
3. Ser menor de 65 anys.  
4. Tindre una renda individual o per capita familiar inferior al doble de l'Indicador Públic de Renda d'Efectes Múltiples (IPREM) per a l'exercici anterior al de la convocatòria.  
5. Que existisquen deficiències de caràcter motor o sensorial en el sol·licitant que comporten una pèrdua d'autonomia, li impedisquen o dificulten la seua mobilitat o comunicació a través de mitjans normals.  
6. Idoneïtat de l'actuació o ajuda sol·licitada per a cobrir la necessitat que planteja el sol·licitant, que haurà de ser avaluada per l'òrgan instructor.  
  
Article 51. Quanties màximes de les ajudes  
La quantia màxima de l'ajuda no podrà ser superior al cost de l'acció, ni superar els mòduls econòmics màxims següents:  
  
TIPUS D'AJUDA Quantia màxima  
A) Adquisició d'ajudes tècniques i productes de suport   
1. Cadira de rodes amb motor elèctric 2.000 -  
2. Grua hidràulica/elèctrica 1.300 -  
3. Audiòfons 1.100 -  
4. Altres productes i ajudes tècniques 1.500 -  
B) Ajudes destinades a l'eliminació de barreres arquitectòniques en l'interior de la vivenda i l'adaptació funcional de la llar   
1. Adaptacions en el bany 2.800 -  
2. Eliminació de barreres en l'interior de la vivenda 4.000 -  
C) Adaptació de vehicle de motor 1.500 -  
  
  
  
Article 52. Exclusions i incompatibilitats  
1. Queden excloses de subvenció:  
a) Les actuacions que siguen objecte d'ajuda de competència institucional d'altres organismes públics.  
b) Les ajudes tècniques i productes de suport inclosos en el Catàleg General Ortoprotètic de la Conselleria de Sanitat, quan l'interessat complisca els requisits per al seu finançament.  
c) Aquells productes, equips, instruments i elements informàtics fabricats especialment o disponibles en el mercat, que faciliten l'accés a les noves tecnologies, que puguen ser objecte específic d'una convocatòria de subvencions per un altre departament del Consell.  
d) Les actuacions que hagen sigut subvencionades pel mateix concepte en els últims cinc anys, llevat que es justifique la necessitats de renovació.  
2. En el cas d'ajudes tècniques únicament seran objecte de subvenció els productes de suport i d'adaptació de vehicle de motor, els elements que tinguen la condició d'adaptats i, en el cas d'adaptació funcional de la llar, aquelles unitats d'obra i instal·lacions necessàries per a eliminar les barreres arquitectòniques, excloent-ne qualsevol altra unitat d'obra o instal·lació que no tinga relació amb la millora de l'accessibilitat.  
  
  
  
Article 53. Sol·licituds i documentació  
1. La sol·licitud es presentarà firmada pel sol·licitant o el seu representant legal, degudament omplida segons model de l'annex IV d'esta orde, acompanyada de la documentació següent:  
a) Pressupost detallat de l'acció per a la qual se sol·licita ajuda.  
b) Declaració responsable en què es justifique la necessitat de l'actuació objecte de l'ajuda, indicant la seua repercussió i la situació personal, familiar i social.  
c) Sol·licitud d'alta de domiciliació bancària, segons el model de l'annex VI d'esta orde, degudament omplit.  
2. Junt amb la documentació requerida amb caràcter general serà necessari aportar la següent, per a les modalitats específiques d'eliminació de barreres arquitectòniques i l'adaptació de vehicles de motor:  
  
a) Justificació de la propietat de la vivenda o l'autorització del propietari per a realitzar les reformes.   
b) Justificant de compra o adquisició del vehicle, amb declaració responsable de l'afectació del vehicle al seu ús exclusiu i privat durant un període mínim de 3 anys.  
3. Quan es tracte de menors amb discapacitat, la sol·licitud podrà ser ser subscrita per qualsevol dels seus progenitors o persona que tinga la seua representació. En els casos d'incapacitat declarada judicialment, s'acompanyarà, en tot cas, una fotocòpia de la resolució judicial de designació de tutor o curador.  
4. Les persones sol·licitants estaran obligades a aportar la documentació complementària que els sol·licite l'òrgan instructor per a la valoració de la seua situació especial en relació amb l'entorn familiar i social quan esta no conste en poder de l'òrgan que té atribuïda la competència per a la concessió, ni esta es puga obtindre, d'acord amb la legislació vigent, pels seus mitjans.  
  
Article 54. Criteris de concessió de les ajudes i determinació de la seua quantia  
1. La prioritat per a la concessió de les ajudes es determinarà d'acord amb la puntuació obtinguda per les sol·licituds, d'acord amb el barem següent:  
a) Situació econòmica  
La situació econòmica serà ponderada tenint en compte la renda per capita individual anual del sol·licitant o renda per capita familiar anual (resultant de dividir els recursos econòmics de la unitat familiar que forme part pel nombre dels seus membres), d'acord amb la taula següent.  
  
Renda per capita Punts  
Inferior a 80 % IPREM 50  
Inferior a 100 % IPREM 40  
Inferior a 125 % IPREM 35  
Inferior a 150 % IPREM 25  
Inferior a 175 % IPREM 20  
Inferior a 200 % IPREM 15  
  
  
  
Als efectes d'esta orde, constituïxen modalitats d'unitat familiar les que establix la Llei de l'Impost sobre la Renda de les Persones Físiques, i la referència de l'indicador públic de renda d'efectes múltiples (IPREM) s'entén en quantia anual referit a 12 mensualitats.  
  
b) Situació personal en funció de la discapacitat o situació de dependència, segons el que tinga reconegut (fins a un màxim de 30 punts):  
  
Grau III de dependència 30 punts  
Grau II de dependència 25 punts  
Grau I de dependència 20 punts  
Grau de discapacitat superior a 50 % amb discapacitat sensorial (auditiva o visual) sense valoració de dependència 15 punts  
Grau de discapacitat superior a 50 % en un altre tipus de discapacitat sense valoració de dependència 10 punts  
  
  
  
c) Situació personal del sol·licitant en relació amb l'entorn familiar i social (fins a un màxim de 20 punts):  
Família nombrosa o monoparental 20 punts  
Persona amb discapacitat i amb responsabilitats familiars (fills) 15 punts  
Discapacitat en grau igual o superior al 65 % o dependència en graus III i II, reconeguda a un altre membre de la unitat familiar 15 punts  
Discapacitat en grau inferior al 65 % o dependència en grau I, reconeguda a un altre membre de la unitat familiar 10 punts  
Viu sol i necessita atencions per a la vida autònoma 10 punts  
Barreres arquitectòniques en vivenda familiar 10 punts  
Altres circumstàncies especials (desocupació, falta d'ocupació adequada, agreujament familiar, risc d'exclusió, vulnerabilitat social, etc.), que la Comissió de Valoració puga valorar 5 o 10 punts  
  
  
  
2. Si dos o més sol·licituds coincidixen en la puntuació obtinguda, les ajudes seran concedides d'acord amb el criteri de menor nivell de renda i, si persistix, per trobar-se en el mateix grup de nivell de renda, l'orde de prioritat serà el corresponent a la data de registre d'entrada de la sol·licitud en l'òrgan competent per a resoldre.  
3. El percentatge de l'ajuda que s'han de concedir serà el següent:  
  
90 o més puntos 80 %  
85 a 89 punts 75 %  
80 a 84 punts 70 %  
75 a 79 punts 65 %  
70 a 74 punts 60 %  
65 a 69 punts 55 %  
60 a 64 punts 50 %  
  
  
Article 55. Termini de justificació de les ajudes i sistema de pagament  
1. El termini màxim de presentació de la justificació d'estes ajudes serà de dos mesos, comptador des de la notificació de la concessió de resolució d'ajuda i, en tot cas, abans del dia 15 de novembre de l'any en curs.  
2. L'abonament de les ajudes es realitzarà per mitjà de transferència bancària al compte designat pel beneficiari en la sol·licitud d'alta de domiciliació bancària.  
3. Per al seu abonament haurà de presentar-se davant de l'òrgan competent de la direcció territorial, en l'esmentat termini, la factura original o la còpia degudament compulsada de l'acció executada, amb la documentació complementària següent:  
a) Llicència municipal d'obra, si és el cas.  
b) Permís de circulació. Cal ajustar i reflectir l'adaptació per a la qual es va sol·licitar i es va concedir l'ajuda al que s'estipula en este.  
  
4. Les ajudes econòmiques instituïdes a favor de les persones físiques estan exonerades de l'exigència d'acreditació d'estar al corrent de les seues obligacions tributàries i davant de la Seguretat Social, d'acord amb el que preveu l'Orde de 30 de maig de 1996, de la Conselleria d'Economia, Hisenda i Ocupació.  
  
  
CAPÍTOL III  
Ajudes de transport per a l'assistència a tractaments i   
centres assistencials  
  
Article 56. Objecte i finalitats  
L'objecte de l'ajuda per al transport és contribuir a compensar el gasto de desplaçament d'aquelles persones que no poden utilitzar els mitjans de transport públic i no tenen vehicle propi adaptat per a poder acudir a centres d'atenció especialitzada, realitzar activitats de rehabilitació, de recuperació professional o altres d'anàlogues.  
La finalitat és atendre les necessitats de mobilitat personal, en especial de les persones amb mobilitat reduïda, que han de desplaçar-se en taxi adaptat, transport especial o vehicle accessible d'un tercer, per a poder desenrotllar una vida activa o acudir a tractaments.  
  
Article 57. Requisits  
Els beneficiaris de les ajudes hauran de posseir els requisits següents:  
a) Tindre una edat mínima de 16 anys i màxima de 65.  
b) Tindre reconeguda la condició de persona amb discapacitat amb mobilitat reduïda.  
c) No trobar-se impossibilitat per a efectuar desplaçaments fora del seu domicili habitual.  
d) No estar comprés en el camp d'aplicació del sistema de la Seguretat Social per no desenrotllar activitat laboral, ni superar el doble de l'Indicador Públic de Rendes d'Efectes Múltiples (IPREM), en còmput anual, referit a dotze mensualitats, tenint en compte exclusivament els ingressos personals.  
e) Que s'acredite la necessitat d'esta ajuda, per no disposar de vehicle propi ni poder utilitzar els mitjans convencionals de transport públics existents, per al seu accés als centres de dia, servicis d'integració social o altres centres o servicis assistencials, degudament justificats, que puga requerir.  
  
Article 58. Incompatibilitats  
1. Queden excloses per incompatibilitat, i no es podrà concedir ajuda per al transport per les causes següents:  
a) Si el sol·licitant és usuari d'una plaça d'atenció residencial.  
b) Si el sol·licitant és usuari de centre d'atenció diürna, este no haurà de disposar de servici de transport subvencionat.  
c) En el cas de sol·licitants l'ajuntament del qual tinga implantat un programa d'ajudes d'abonament de taxi, es realitzarà un estudi singularitzat dels requisits exigits per cada normativa, per a afavorir el nombre més gran de beneficiaris.  
d) En tot cas, les persones que tenen reconegut el subsidi de mobilitat i compensació per gastos de transport.  
2. Esta d'ajuda és compatible i, si és el cas, complementària, amb la prestació d'assistent personal en cas de persones amb dependència.  
  
Article 59. Sol·licituds i documentació  
1. La sol·licitud es presentarà firmada pel sol·licitant o el seu representant legal, degudament omplida segons model de l'annex IV d'esta orde, acompanyada de la documentació següent:  
a) Certificat de la direcció del centre o servici assistencial on acudix l'usuari.  
b) Sol·licitud d'alta de domiciliació bancària, segons model de l'annex VI d'esta orde, degudament omplit.  
  
Article 60. Criteris de concessió de les ajudes i determinació de la seua quantia  
1. La prioritat per a la concessió de les ajudes es determinarà d'acord amb la puntuació obtinguda per les sol·licituds, d'acord amb el barem següent:  
a) Situació econòmica  
La situació econòmica serà ponderada tenint en compte la renda per capita individual anual del sol·licitant o renda per capita familiar anual (resultant de dividir els recursos econòmics de la unitat familiar que forme part pel nombre dels seus membres), d'acord amb la taula següent:  
  
Renda per capita Punts  
Inferior a 80 % IPREM 70  
Inferior a 100 % IPREM 60  
Inferior a 120 % IPREM 50  
Inferior a 140 % IPREM 40  
Inferior a 160 % IPREM 30  
Inferior a 180 % IPREM 20  
Inferior a 200 % IPREM 10  
  
  
b) Situació personal en funció de la discapacitat o situació de dependència, segons el que tinga reconegut (fins a un màxim de 30 punts):  
  
Grau III de dependència 30 punts  
Grau II de dependència 25 punts  
Grau I de dependència 20 punts  
Grau de discapacitat superior a 75 % sense valoració de dependència o en situació de tramitació 15 punts  
Grau de discapacitat superior a 60 % sense valoració de dependència o en situació de tramitació 10 punts  
  
  
2. En el cas de coincidir la puntuació obtinguda per dos o més sol·licituds, les ajudes seran concedides atenent el criteri de menor nivell de renda i, en cas de persistir, per trobar-se en el mateix grup de nivell de renda, l'orde de prioritat serà el corresponent a la data de registre d'entrada de la sol·licitud en l'òrgan competent per a resoldre.  
3. L'obtenció de l'ajuda quedarà condicionada a l'obtenció d'un mínim de 35 punts, i seran denegades les sol·licituds d'ajuda que no acrediten la necessitat d'assistència a centres o servicis de rehabilitació, per a la vida activa o autònoma.  
4. L'import mensual d'estes ajudes no podrà superar la quantitat de 50 - mensuals, pels mesos que s'establisca, i no superar 600 - en quantia anual.  
  
Article 61. Termini de justificació de les ajudes i sistema de pagament  
1. El termini màxim de presentació de la justificació d'estes ajudes serà, en tot cas, abans del dia 15 de novembre de l'any en curs.  
2. L'abonament de les ajudes es realitzarà per mitjà de transferència bancària al compte que designe el beneficiari en la sol·licitud d'alta de domiciliació bancària.  
3. Per a l'abonament haurà de presentar-se davant de l'òrgan competent de la direcció territorial, com a únic justificant, el certificat d'assistència pel període per al qual es concedix l'ajuda.  
  
  
CAPÍTOL IV  
Ajudes o prestacions per a l'atenció especialitzada en centres residencials (PEI)  
  
Article 62. Objecte  
Les ajudes o prestacions per a l'atenció especialitzada en centres residencials són prestacions econòmiques individualitzades que es concedixen amb caràcter de subvenció personal i finalista per a atendre les necessitats de la persona amb discapacitat o amb malaltia mental crònica que requerix atenció assistencial.  
  
Article 63. Requisits  
Els beneficiaris de les ajudes hauran de posseir els requisits següents:  
a) Ser menor de 65 anys i major de 16 anys d'edat.  
b) Tindre reconeguda la condició legal de persona amb discapacitat i, si és el cas, tindre sol·licitat el reconeixement de la situació de dependència.  
c) Estar afectat per una discapacitat que dificulte la seua integració social, no tindre domicili o tindre una situació familiar greu que impedisca l'atenció de l'individu que, per les seues característiques personals, no puga desenrotllar-se en el medi familiar.  
d) No tindre recursos econòmics individuals i familiars suficients, que els impedisca fer front al preu d'un servici d'atenció residencial especialitzada.  
e) Tindre establida l'extrema urgència i necessitat de l'ajuda per mitjà dels informes corresponents.  
  
Article 64. Sol·licituds i documentació  
1. Les ajudes per a l'atenció especialitzada podran ser sol·licitades per la mateixa persona interessada, pel seu representant legal o, si és el cas, guardador de fet.  
2. A la sol·licitud, segons el model de l'annex III d'esta orde, s'adjuntarà la documentació següent:  
a) Informes de salut i socials, emesos per facultatius i òrgans competents, en els quals es determine la necessitat de l'ajuda.  
b) Certificat de la direcció de la residència, degudament autoritzat, on pretenga ingressar, en el qual conste l'existència de plaça i el cost mensual d'esta.  
Si ja està ingressat, s'aportarà un certificat en què figure la data d'ingrés i el cost mensual de la plaça.  
c) Sol·licitud d'alta de domiciliació bancària omplida segons el model de l'annex V d'esta orde.  
d) En el cas de persones amb malaltia mental crònica, serà imprescindible un informe actualitzat del psiquiatre de la Unitat de Salut Mental que té assignat el cas, firmat, com a màxim, tres mesos abans de l'acabament del termini de presentació de sol·licituds i que prescriga la necessitat d'un programa assistencial de rehabilitació amb internament en un centre adequat.  
3. En els casos d'incapacitat declarada judicialment s'acompanyarà, en tot cas, fotocòpia de la resolució judicial de nomenament de tutor o curador.  
4. En el cas que la persona no tinga voluntat pròpia i capacitat de decisió s'exigirà, així mateix, la preceptiva autorització judicial d'internament no voluntari.  
  
Article 65. Renovació  
En el cas de renovació d'ajudes a persones beneficiàries d'ajudes d'atenció institucionalitzada que necessiten d'una nova ajuda per a garantir la continuïtat del servici, esta se sol·licitarà d'acord amb el model oficial, degudament omplit, a què s'ha d'adjuntar la documentació següent:  
a) Informes de salut i socials, emesos per facultatius i òrgans competents, en els quals es determine la necessitat de l'ajuda.  
b) Certificat de la direcció de la residència, degudament autoritzat, on pretenga ingressar, en el qual conste l'existència de plaça i el cost mensual d'esta.  
Si ja està ingressat, s'haurà d'aportar un certificat en què figure la data d'ingrés i el cost mensual de la plaça.  
c) En el cas de persones amb malaltia mental crònica, la continuïtat ha d'estar prescrita per un informe medicopsiquiàtric de la Unitat de Salut Mental que intervé en el seguiment i manteniment del programa assistencial específic de rehabilitació.  
  
Article 66. Criteris de valoració per a la concessió d'ajudes  
1. D'acord amb els drets d'assistència social de les persones amb discapacitat, tindran dret a l'ajuda d'atenció especialitzada en centres residencials les persones amb discapacitat o amb malaltia mental crònica que es troben ja ingressades en data 31 de desembre de l'exercici anterior, sempre que estiga pendent o en tramitació d'aprovació el programa individual d'atenció i no perceben una prestació econòmica vinculada al servici, quan la seua sol·licitud se sotmeta a puntuació d'acord amb el barem d'esta orde d'ajudes i s'acredite la necessitat de continuïtat d'atenció especialitzada.  
  
2. Les sol·licituds de renovació d'ajudes se sotmetran a règim de concurrència competitiva amb les noves sol·licituds presentades, a fi que es puga avaluar la totalitat de sol·licituds d'ajuda d'atenció especialitzada en centres residencials, d'acord amb els criteris de valoració següents:  
a) Situació personal, familiar i social. Fins a un màxim de 50 punts.  
  
Es valoraran les condicions carencials de la persona i el seu entorn familiar (absència de membres responsables de la unitat familiar, causes que dificulten o impedisquen l'atenció en este àmbit, falta d'allotjament, i aquelles altres que permeten valorar objectivament les condicions de l'entorn familiar), així com els factors socials i d'esgotament d'altres recursos públics alternatius.  
Es valorarà la temporalitat de les estades, en especial en el cas de persones ingressades en centres específics de malalts mentals, així com l'existència d'un pla de reintegració familiar per vacacions, eixides o estades de caps de setmana.  
b) Situació econòmica. Fins a un màxim de 50 punts.  
Es valorarà la renda personal del sol·licitant, i correspondrà la major puntuació a les rendes menors.  
3. L'obtenció de l'ajuda quedarà condicionada a l'obtenció d'un mínim de 60 punts, sense perjuí del dret subjectiu de les persones en situació de dependència a les prestacions del catàleg d'este sistema i de les incompatibilitats establides en este.  
  
Article 67. Quantia màxima de les ajudes  
1. La quantia màxima de l'ajuda d'atenció complementària serà de 1.200 - mensuals. L'import d'esta no podrà ser superior al cost del servici sumada l'aportació exigible, si és el cas, al beneficiari.  
  
El percentatge de l'ajuda que s'ha de concedir sobre la quantia màxima d'esta serà el següent:  
  
  
95 a 100 punts 100 %  
90 a 94 punts 80 %  
85 a 89 punts 75 %  
80 a 84 punts 70 %  
75 a 79 punts 65 %  
70 a 74 punts 60 %  
65 a 69 punts 55 %  
60 a 64 punts 50 %  
  
  
2. Per a la determinació de l'ajuda que s'ha de concedir caldrà ajustar-se, dins dels límits assenyalats, a la naturalesa complementària d'estes ajudes, la situació de necessitat i les disponibilitats pressupostàries globals per a atendre este tipus d'ajudes.  
  
Article 68. Modificació o cessació de l'ajuda  
Si després de la concessió de l'ajuda es concedix al beneficiari una plaça en un centre públic o concertat, o se li concedix una prestació pública vinculada a l'adquisició de servici o opta per un altre tipus de prestació econòmica perquè sioga atés en l'entorn familiar, l'ajuda es deixarà sense efecte, mitjançant una resolució de l'òrgan competent, per desaparició del fet que va donar lloc a la seua concessió o, si és el cas, es procediria a la seua modificació o homologació d'acord amb el que disposa la disposició transitòria octava de l'Orde 21/2012, de 25 d'octubre, de la Conselleria de Justícia i Benestar Social, per la qual es regulen els requisits i les condicions d'accés al programa d'atenció a les persones i a les seues famílies en el marc del Sistema per a l'Autonomia i Atenció a la Dependència a la Comunitat Valenciana.  
  
  
Article 69. Abonament i termini de justificació  
1. El pagament de les ajudes d'estades en centres residencials es pagarà a mes vençut, després de la presentació de la corresponent factura justificativa, i les direccions territorials de benestar social hauran de realitzar les actuacions oportunes per a la comprovació i l'aprovació del gasto, després de la presentació de la factura i dels justificants oportuns.  
  
2. S'exceptua del que s'ha dit anteriorment la liquidació corresponent al mes de desembre, que podrà pagar-se amb el certificat de la direcció del centre en què conste atés el beneficiari de l'ajuda a 1 de desembre i la declaració d'urgència social.  
3. La justificació de les ajudes efectivament prestades en el mes de desembre s'efectuarà fins al dia 15 de gener de l'any següent, i es procedirà en eixe moment a la liquidació d'estes, de les quals podrà derivar-se una regularització que implicarà l'exigència de reintegrament dels imports indegudament percebuts, en el cas que la justificació fora insuficient.  
  
  
TÍTOL V  
Ajudes per a la millora de les condicions d'accessibilitat al medi físic  
  
CAPÍTOL I  
Disposicions generals  
  
Article 70. Objecte, fins i modalitats  
1. L'objecte d'estes ajudes és el foment de les actuacions destinades a l'eliminació de barreres arquitectòniques, urbanístiques i de la comunicació que faciliten a totes les persones l'accessibilitat als espais públics i edificis de concurrència pública.  
2. Es consideren actuacions subvencionables les inversions destinades a l'eliminació de barreres i la promoció de l'accessibilitat en els àmbits següents:  
a) Urbanístic: en vies, espais, jardins i elements d'ús públic.  
b) Arquitectònic: de supressió de barreres en els edificis de titularitat pública o d'entitats d'iniciativa social destinats a una activitat de concurrència pública.  
c) Platges accessibles: l'adaptació de les platges que permeten l'ús i gaudi per part de tots els ciutadans.  
d) De la comunicació: establiment de mecanismes i alternatives tècniques que facen accessibles els sistemes de comunicació i senyalització en els àmbits anteriors.  
3. Podran ser, igualment, objecte de subvenció l'elaboració d'estudis i plans específics d'actuació per a l'accessibilitat en els municipis de menys de cinc mil habitants.  
  
Article 71. Beneficiaris  
1. Podran beneficiar-se d'estes ajudes les entitats de titularitat pública o d'iniciativa social sense finalitat lucrativa que desitgen dur a terme l'eliminació de barreres en els aspectes assenyalats en l'article anterior.  
2. Les ajudes per a adaptació de les platges i l'elaboració de plans d'actuació aniran dirigides exclusivament a corporacions locals.  
  
Article 72. Actuacions excloses  
1. Queden expressament excloses d'estes bases les inversions destinades a la supressió de barreres arquitectòniques i en la comunicació en els àmbits següents:  
a) Edificis i espais de titularitat pública dependents de les administracions central i autonòmica.  
b) Edificis corresponents a centres i servicis d'acció social, siga quina siga la seua titularitat, que podran acollir-se a les bases i convocatòries específiques per a equipament i obres de reforma.  
c) Centres d'atenció sanitària.  
d) Centres escolars en què s'impartisca ensenyança reglada.  
e) Actuacions de caràcter integral, a excepció de les d'eliminació de barreres incloses en esta orde.  
f) Actuacions sobre un immoble motivades per canvi d'ús d'este.  
  
g) Les parts d'edificis de les entitats locals destinats a l'ús administratiu.  
h) Actuacions realitzades amb anterioritat a la publicació d'esta orde.  
i) Actuacions que per la seua naturalesa puguen ser objecte d'atenció d'altres organismes públics.  
2. Podran ser objecte de denegació, per considerar-se actuacions no justificades, les actuacions següents:  
a) Projectes parcials de reforma que no garantisquen l'accessibilitat a tot l'edifici, fins i tot en les zones que no estiguen afectades pel projecte, o l'adquisició d'equipament per a edificis o espais que no tinguen tots els requisits d'accessibilitat, incloent-hi les barreres de la comunicació.  
b) Les adaptacions en jardins o vies públiques que no garantisquen una continuïtat en l'itinerari o que l'adequació projectada no siga la més convenient.  
c) Actuacions en espais públics i edificis de pública concurrència creats, reformats o existents amb menys de deu anys d'antiguitat, que han de trobar-se adaptats d'acord amb la normativa vigent.  
  
  
Article 73. Adaptació d'espais i edificis  
L'adaptació dels espais i edificis pot dur-se a terme a través d'obres que reformen el que hi ha o per mitjà d'equipaments que milloren les infraestructures i en faciliten l'ús. Estes adaptacions hauran d'ajustar-se, en tot cas, a la normativa autonòmica sobre accessibilitat en l'edificació de pública concurrència i en el medi urbà.  
  
Article 74. Platges accessibles  
Les adaptacions de les platges comprenen totes les actuacions que en permeten l'ús i gaudi per part de les persones amb mobilitat reduïda: aparcaments, guals, instal·lacions i ajudes tècniques per al bany, tant pel que fa a infraestructures (aparcaments, rampes, senyalització i senyalística), com a equipaments (cadires amfíbies, crosses amfíbies, cabines de dutxa, inodors, etc.).  
  
Article 75. Plans específics d'accessibilitat en municipis  
Els plans específics d'actuació per a l'accessibilitat en els municipis estan referits a l'elaboració d'estudis que posen de manifest la necessitat d'actuacions encaminades a l'adaptació a la normativa vigent en matèria d'accessibilitat de les vies públiques, parcs i la resta d'espais d'ús públic i, si és el cas, en edificis públics, i aporten solucions amb un nivell adaptat d'accessibilitat.  
Article 76. Projectes i informe tècnic  
1. Els projectes tècnics referits a les sol·licituds d'ajudes que recull este títol, a excepció dels plans específics d'actuació, se sotmetrà a informe de l'Oficina Tècnica de Projectes i Obres de la Conselleria de Benestar Social.  
2. Este informe haurà d'evacuar-se en un termini no superior a un mes des de la recepció del projecte tècnic. Si no es remet l'informe en el termini assenyalat, es podran prosseguir les actuacions siga quin siga el caràcter de l'informe sol·licitat, d'acord amb el que disposa l'article 83.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. Els projectes tècnics que no s'adeqüen a les prescripcions tècniques establides en els informes evacuats per l'Oficina Tècnica no podran acollir-se a les ajudes establides en este títol.  
  
  
CAPÍTOL II  
Procediment  
  
Article 77. Sol·licitud i documentació  
1. La iniciació del procediment es realitzarà a sol·licitud de l'interessat, d'acord amb el model arreplegat en l'annex V d'esta orde, a la qual s'adjuntarà la documentació que s'assenyala en els apartats següents.  
2. Documentació exigible amb caràcter general:  
a) Acord de l'òrgan competent de la corporació local o de l'entitat d'iniciativa social pel qual s'aprova sol·licitar ajuda a la Conselleria de Benestar Social per a dur a terme les reformes o l'adquisició de l'equipament, així com la finalitat concreta de l'actuació  
  
b) Sol·licitud d'alta de domiciliació bancària degudament omplida segons el model de l'annex VI d'esta orde.  
c) En el cas d'obres en edificis, espais i adaptació de platges, projecte d'obra redactat per un tècnic competent.  
d) En el cas d'adquisició d'equipament, pressupost detallat de l'equipament objecte de la sol·licitud, amb memòria justificativa de la necessitat d'este.  
3. Documentació específica per a sol·licituds d'ajuda per a l'eliminació de barreres per entitats locals:  
a) Declaració responsable o certificat de l'entitat en què conste la data de construcció de l'edifici, espai urbà, parc o jardí i, si és el cas, les de totes les obres de reforma.  
b) Certificat municipal d'inclusió de l'immoble en l'inventari de béns muncipales.  
4. Documentació específica per a sol·licituds d'ajuda per a l'eliminació de barreres per entitats d'iniciativa social.  
a) En el cas d'obres o reformes en l'àmbit arquitectònic, declaració responsable en què conste la data de construcció de l'edifici i, si és el cas, les de totes les obres de reforma.  
b) Nota simple acreditativa del registre de la propietat del domini i la resta de drets reals sobre l'immoble objecte de l'ajuda. Quan el sol·licitant tinga l'edifici en qualitat d'arrendatari, haurà d'aportar una còpia compulsada del contracte d'arrendament, el qual haurà de tindre una duració mínima de 10 anys, i l'autorització escrita del propietari per a realitzar les obres d'adaptació.  
c) Llicència d'obres, si és el cas.  
5. En les peticions d'ajudes per a l'adaptació de platges s'ha d'adjuntar:  
a) Certificat del representant de l'entitat en què conste que l'equipament no ha sigut adquirit en la data de la publicació d'esta orde.  
  
b) Compromís de l'obligació de l'entitat local de disposar d'un equip humà format per a realitzar les labors d'assistència i manteniment de la platja accessible durant el període estival.  
6. Per als plans específics d'actuació, s'ha d'adjuntar un pressupost del cost de l'elaboració del pla.  
  
Article 78. Instrucció i comissió de valoració  
1. L'òrgan competent per a la instrucció de les ajudes establides en este títol és la Subdirecció General de Persones amb Discapacitat.  
2. Les sol·licituds seran valorades per la comissió d'avaluació, d'acord amb el que disposa l'article 15 d'esta orde.  
  
Article 79. Criteris per a la concessió d'ajudes  
1. La valoració de les sol·licituds s'efectuarà atesos els criteris següents:  
a) Actuacions destinades a l'adaptació d'infraestructures i equipament de platges accessibles: fins a 30 punts.  
b) Necessitat d'adequació d'espais o equipaments i projectes que impliquen un impacte directe en l'entorn social: fins a 20 punts.  
  
c) Actuacions incloses en un pla específic d'actuació per a l'accessibilitat, subvencionat per la conselleria competent en matèria de benestar social: fins a 5 punts.  
d) Actuacions destinades a l'adaptació d'infraestructures i equipament de parcs i jardins: fins a 10 punts.  
e) Aportació de l'entitat igual o superior al 25 % al finançament del projecte: fins a 15 punts.  
f) Aportació de l'entitat igual o superior al 50 % al finançament del projecte: fins a 20 punts.  
2. L'orde de prelació per a la concessió de subvencions es determinarà en funció de la puntuació obtinguda, i no es podrà concedir subvenció a les sol·licituds que no obtinguen la puntuació mínima de 30 punts.  
  
3. La quantia de la subvenció que s'ha d'atorgar serà com a màxim de 30.000 euros i en cap cas podrà superar el 50 % de la quantia del projecte per al qual se sol·licita la subvenció.  
  
Article 80. Resolució  
1. A la vista de l'informe de la comissió d'avaluació, l'òrgan instructor elevarà proposta de resolució, d'acord amb el que preceptua l'article 24 de la Llei 38/2003, de 17 de novembre, General de Subvencions, a la Direcció General de Persones amb Discapacitat.  
2. La resolució de concessió determinarà l'import global de l'obra o l'actuació projectada i el finançament parcial que corresponga tant a la Conselleria de Benestar Social com a l'entitat subvencionada.  
  
3. L'import de les subvencions concedides no podrà, considerada individualment o en concurrència amb altres subvencions o ajudes de les altres administracions públiques o d'altres ens, públics o privats, nacionals o internacionals, superar el cost real de l'activitat per a la qual es concedix l'ajuda.  
4. La quantitat concedida estarà afectada per la possible baixa en l'adjudicació de l'obra.  
  
CAPÍTOL III  
Justificació de gastos i pagament  
  
Article 81. Obligacions dels beneficiaris  
1. Els beneficiaris de les subvencions hauran de facilitar tota la informació que els requerisquen els òrgans competents de la conselleria de benestar social, per a garantir la finalitat de la subvenció d'acord amb la normativa vigent.  
2. Igualment estan obligats a comunicar a la direcció general competent en matèria de persones amb discapacitat l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
3. L'Oficina Tècnica de la Conselleria de Benestar Social podrà, així mateix, inspeccionar el desenrotllament de l'actuació a fi de comprovar el compliment de l'objecte de la subvenció.  
  
  
Article 82. Obligacions específiques dels beneficiaris d'ajuda per a obres  
1. Són obligacions específiques dels beneficiaris d'estes ajudes:  
a) Començar les obres en el termini màxim de tres mesos comptador a partir de la notificació de la concessió de l'ajuda, així com presentar, en el termini expressat, la documentació següent:  
- Contracte d'adjudicació d'obres.  
- Programa d'actuació que garantisca l'execució de les obres en l'exercici per al qual es concedix la subvenció.  
b) Assumir l'aportació econòmica per la diferència entre l'import de l'ajuda i el cost total de la inversió per a la qual se sol·licita esta.  
  
L'aportació per la diferència haurà d'acreditar-se en el termini dels 30 dies següents a la notificació de la resolució, per mitjà de certificat de l'acord adoptat per l'òrgan competent de l'entitat pública o privada cofinançadora, i comprometre per a l'exercici vigent el crèdit necessari.  
  
c) Mantindre l'adaptació realitzada en adequades condicions per un període mínim de 10 anys.  
2. Els costos de les obres i instal·lacions s'adequaran als preus en vigor fixats per l'Institut Valencià de l'Edificació o, si no n'hi ha, per l'organisme que tinga atribuïdes competències en esta matèria.  
  
3. Respecte als materials i instal·lacions per als quals se sol·licita subvenció respondran a qualitats mitjanes segons el mercat.  
  
Article 83. Obligacions específiques per a equipaments  
1. Són obligacions específiques dels beneficiaris d'estes ajudes:  
a) Assumir l'aportació econòmica per la diferència entre l'import de l'ajuda i el cost total de la inversió per a la qual se sol·licita esta.  
  
L'aportació per la diferència haurà d'acreditar-se en la forma i el termini previstos en l'article anterior.  
b) Mantindre l'equipament en condicions adequades de conservació per un període mínim de 10 anys.  
2. Quan l'import del gasto objecte de l'ajuda supere la quantia de díhuit mil euros (18.000 ?) en el cas de subministrament de béns d'equip, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, d'acord amb el que disposa l'article 31.3 de la Llei 38/2003, de 17 de novembre, General de Subvencions.  
3. L'elecció entre les ofertes presentades haurà d'aportar-se en la justificació de gastos o, si és el cas, en la sol·licitud de subvenció; es realitzarà d'acord amb criteris d'eficiència i economia, i haurà de justificar-se expressament en una memòria l'elecció quan no recaiga en la proposta econòmica més avantatjosa.  
  
Article 84. Obligacions específiques per a ajudes a plans específics  
En el cas d'ajudes a plans específics d'actuació per a l'accessibilitat en els municipis, l'execució s'acreditarà per mitjà de la presentació en format CD-ROM, junt amb una còpia del treball realitzat.  
  
  
Article 85. Justificació d'ajudes per a equipament i plans específics d'actuació  
1. Els pagaments s'efectuaran contra presentació de factures expedides en forma legal.  
2. En el cas de les entitats locals, les factures seran substituïdes per un certificat de l'interventor local en què consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Estes quantitats han d'estar, com a mínim, en situació d?«obligacions reconegudes» i així haurà de fer-se constar en el certificat.  
  
3. El termini màxim de presentació de la justificació per estes ajudes serà el dia 5 d'octubre de 2014.  
  
Article 86. Justificació d'ajudes per a obres  
1. Els pagaments s'efectuaran contra certificat d'obra expedit per tècnic competent d'acord amb les condicions de finançament establides i de conformitat amb el projecte presentat i la seua factura corresponent. Estos certificats es realitzaran d'acord amb el model oficial arreplegat en esta orde, i seran aprovats per l'òrgan competent per a la contractació de les obres subvencionades.  
2. La Conselleria de Benestar Social només abonarà l'import que corresponga a la part de cofinançament establida en la resolució de concessió sobre les obres efectivament realitzades. Si l'import del total de l'obra és inferior al projectat, es disminuirà l'aportació de la Conselleria en el mateix percentatge. No obstant això, si s'incrementara l'import global de l'obra, no s'incrementarà la part que ha d'abonar esta.  
  
3. El termini màxim de justificació de la totalitat de l'ajuda corresponent a l'exercici per al qual es concedix la subvenció finalitzarà, en tot cas, el dia 16 de novembre de 2014.  
  
Article 87. Minoració i reintegrament  
Sense perjuí dels criteris establits amb caràcter general, seran aplicables els següents:  
a) L'incompliment de la data límit de presentació de justificants, així com la falta d'adequació de les obres al projecte i al que establix l'informe tècnic podran donar lloc al deixament sense efecte o a la minoració de l'ajuda corresponent a l'exercici en què este es produïsca, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
b) Igualment, podrà exigir-se el reintegrament de l'excés quan la subvenció supere el cost real de l'obra.